《凉州行》
唐代·王建

凉州四边沙皓皓，汉家无人开旧道。边头州县尽胡兵，

将军别旧防秋城。万里人家皆已没，年年旌节发西京。

多来中国收妇女，一半生男为汉语。蕃人旧日不耕犁，

相学如今种禾黍。驱羊亦著锦为衣，为惜毡裘防斗时。

养蚕缲茧成匹帛，那堪绕帐作旌旗。城头山鸡鸣角角，

洛阳家家学胡乐。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。